Vigílies Solidàries: No Més CIE - Hospitalidad.es\nVigílies Solidàries: No Més CIE\nAquest dissabte 19 de gener hem celebrat vigílies solidàries d’homenatge a les persones tancades en el CIE en tres ciutats. Barcelona, on l’esdeveniment s’ha convertit en una cita de referència; Madrid, que per segon any ha celebrat l’acte de silenci i pregària; i Sevilla, on per primera vegada s’organitzava. A les tres ciutats les entitats de la Xarxa SJM (Fundació Migra Studium a Barcelona, Pueblos Unidos a Madrid, i Asociación Claver a Sevilla) han estat participant a l’organització dels esdeveniments.\nUnes 200 persones s’han reunit aquest dissabte 19 de gener davant les portes del Centre d’Internament d’Estrangers (CIE) de la Zona Franca de Barcelona. Ha estat la cinquena edició d’una vetlla de pregària, que organitza el grup de visites al CIE de la Fundació Migra Studium (Servei Jesuïta a Migrants), i que va comptar amb l’adhesió d’una vintena d’entitats.\nLa concentració insistia de nou en el caràcter profundament injust dels CIE, i alertava sobre la intenció de l’actual govern d’obrir-ne de nous. Tal com es va llegir a la benvinguda, els CIE provoquen un patiment inútil, i estan construïts expressament per humiliar, criminalitzar i estigmatitzar el conjunt de la població migrada, intentant formar a l’opinió pública la idea que només s’expulsa a delinqüents perillosos. Davant d’això la vetlla de pregària reivindicava la dignitat de les persones “sense papers”, els sol·licitants d’asil, els apàtrides… una dignitat que tenen pel sol fet de ser persones.\nLa primera part de la pregària va consistir en la lectura dels testimonis recollits pels voluntaris i voluntàries de Migra Studium que visiten el Centre d’Internament. Els casos de Salah, Mamadou, d’Alí, Kiri i altres històries anònimes. Tots aquests testimonis, escoltats en silenci, a les mateixes portes del CIE, ressonaven el dolor, la dignitat i la determinació. “Sempre he actuat en el ‘camí recte’, ho vaig aprendre dels meus pares i de la meva religió. Per això sento molta vergonya d’estar en una presó” diu Salah, que portava gairebé vint anys vivint a Lleida, i que va ser expulsat a un país amb el que ja no tenia cap relació. O la veu de Kiri: “arribem a un món de paraules escrites en paper mullat: welcome, benvingut…, paraules que vesteixen de bondat una situació d’injustícia. La meva vida, des de que vaig arribar, va ser solitària, pendent sempre del risc de ser expulsat”. O el drama d’un noi de Guinea Conakry, que va perdre al seu germà petit en el trajecte.\nA la segona part de la pregària es van llegir textos religiosos de la Bíblia i l’Alcorà. L’oració va acabar amb la lectura de l’evangeli (Mt 25, 35) “Perquè tenia fam, i em donàreu menjar; tenia set, i em donàreu beure; era foraster, i em vau acollir”, encenent les llànties i amb el cant del Parenostre.\nLa fredor del capvespre, la fredor dels murs, de les tanques i la llunyania del lloc van servir a tots els que es van acostar a la Zona Franca per prendre consciència d’un dels molts forats negres d’injustícia i sofriment que genera el nostre món. D’aquesta fredor, però, sorgia un crit unànime: No més CIE, no més patiment inútil.\nEl passat dissabte 19 de gener, el Centro Pueblos Unidos-Fundación San Juan del Castillo i el Servicio Jesuita a Migrantes (SJM) van organitzar per segon any la vigília solidària en homenatge a les persones tancades en los Centros de Internamiento de Estranjeros(CIE) amb el títol de ‘No Más CIE’. Unes 120 persones es van congregar a la plaça del metro d’Aluche, molt propera a la localització del recinte. Van participar entitats socials d’Església que s’agrupen a les xarxes de Migrantes con Derechos i la Mesa por la Hospitalidad de Madrid.\nDurant l’acte es va llegir un posicionament de l’entitat per promoure el tancament d’aquests centres i buscar alternatives més respectuoses amb els drets humans. Es va insistir en la injustícia de tancar persones que no han comès cap delicte en aquests centres que “funcionen com presons en la pràctica”. Un grup de músics africans amb vivències passades en frontera i en CIE, i usuaris de Pueblos Unidos, va amenitzar l’esdeveniment interpretant cançons de reflexió sobre la relació entre Europa i Àfrica i sobre la inhumanitat dels centres.\nNombroses persones properes a Pueblos Unidos van participar a les diferents lectures, entre elles Iván Lendrino, director; José Luis Segovia, vicari de Pastoral Social de Madrid; o Brígida Moreta, responsable de Baobab. Es va recitar poesia i es van llegir també diversos testimonis de persones internes. Per acabar, va tenir lloc un moment de pregària comuna en silenci mentre s’encenien espelmes en homenatge a les persones privades de llibertat. Tot i la matí fred a Madrid, moltes persones es van acostar per compartir un crit comú: no volem més CIE.\nDiumenge 19 de gener a ple centre de Sevilla (Plaça Virgen de los Reyes, al darrere de la Catedral de Sevilla) es va realitzar l’acte reivindicatiu Círculo de Silencio y Vigilia de Oración No más CIE, malgrat un plugim permanent, que va durar gairebé tot el dia.\nAquest acte promogut pel SJM a Sevilla en col·laboració amb La Delegación Diocesana de Migraciones, gràcies a la implicació del sacerdot Joaquín Castelló, va comptar amb la col·laboració amb diverses organitzacions, entre elles Cáritas Diocesana de Sevilla i la seva casa d’acollida Proyecto Nazaret, així com amb membres de l’HOAC Sevilla, diverses parròquies com la de la Santa Cruz, i congregacions religioses com les Hermanitas de la Asunción.\nEn ella, es va llegir el posicionament “No más CIE” elaborat pel SJM i es va instar a la no obertura de nous CIE a Andalusia, que ja acull en dos CIES a Algesires i Tarifa. Igualment es va demanar acabar amb aquesta institució que és font de vulneració de drets i patiment inútil. Finalment, es va comptar amb un músic peruà que va interpretar l’Al·leluia de Leonard Cohen a flauta de pa i es va cantar el poema cançó “Desde el otro lado” escrit per José Antonio Delgado Millán.


cap de setmana – Pàgina 10 – TV Digital Ontinyent\n08/06/2016 Educació, General, Música i dansa\n08/06/2016 Esports, General\n02/06/2016 General, Medi Ambient\nLes regidories de Cementeri i Obres efectuen noves millores al camp sant d’Ontinyent\nLes regidories de Cementeri i Obres s’estan coordinant per dur a terme estos dies diverses reparacions i millores al Cementeri Municipal d’Ontinyent, que aquest dissabte 4 de juny acollirà a les 19:00 hores una missa en record de les cambreres de la Puríssima difuntes. Estes actuacions han inclòs entre altres reparacions de les cobertes dels patis inferiors; l’acondicionament i anivellament del ferm de grava alçat en alguns punts pels arrels dels pins; l’adequació de les zones enjardinades del pati central, amb la col·locació de noves plantes; la dotació de noves escales per accedir als nínxols; així com tasques de pintura en diversos espais. La regidora de Cementeri, Mercedes Pastor, destacava que “com hem estant fent des del primer dia, estem treballant per mantenir el cementeri en les millors condicions possibles i atenent les peticions que puga anar fent-nos la ciutadania. Hui hem aprofitat per comprovar que aquest cap de setmana, …\n16/05/2016 Educació, General\n10/05/2016 Festes i tradicions\n04/05/2016 Festes i tradicions, General


Pollastre sense cap – Francesc-Marc Álvaro\nFrancesc-Marc Álvaro | Pollastre sense cap\npost-template-default,single,single-post,postid-5552,single-format-standard,mikado1,mikado-core-2.0.4,ajax_fade,page_not_loaded,,mkd-theme-ver-2.1,vertical_menu_enabled, vertical_menu_width_290,smooth_scroll,side_menu_slide_from_right,wpb-js-composer js-comp-ver-6.0.5,vc_responsive\n21 oct Pollastre sense cap\nCarles Puigdemont parlava de muntar un pollastre, però no es pensava que acabaria així: Catalunya es mou i s’agita com un pollastre sense cap. El carrer (en versió pacífica i en versió vandàlica) fa passes convulses sense cap direcció, no hi ha lideratge polític i l’absència d’autoritat –ja ho vam apuntar dijous passat– és clamorosa. Catalunya és un pollastre decapitat a mercè de la dinàmica acció-reacció, del sentiment d’humiliació de la meitat (i una mica més) de la societat, del desgovern del Govern, de l’electoralisme irresponsable de Pedro Sánchez, PP i Cs, de la falta de visió de l’Executiu espanyol en funcions, de les promeses irresponsables del president Quim Torra, del tacticisme de Puigdemont, del mite cupaire del “desbordament”, de la dificultat d’ERC per fer aterrar les seves bases en el realisme, de les batusses entre els posconvergents, d’uns excessos policials preocupants, de la greu pulsió destructiva (assumida per alguns joves) que havia aparegut abans en altres protestes… El pollastre sense cap va boig i dona voltes al voltant de no se sap ben bé què.\nEls que accepten el paradigma del “com pitjor, millor” pensen que avui l’independentisme és més fort que fa una setmana i s’equivoquen: confonen l’escenografia encesa de les nits vandàliques amb la palanca per aconseguir el que l’octubre del 2017 va ser impossible. Però la realitat és que, des de fa una setmana, l’independentisme està més dividit, és més feble i té més problemes que abans. Les divisions s’originen en tres dimensions: entre els partits sobiranistes (es constata al Govern i al Parlament sense cap dissimulació), entre les bases i els dirigents institucionals (l’esbroncada de dissabte al diputat Gabriel Rufián n’és un exemple) i entre els que pretenen continuar “fent política” i els que aposten per prolongar la pressió als carrers durant molts dies. L’independentisme està més motivat però també més fragmentat, està més mobilitzat però també més desorientat. Tot és purament reactiu. No hi ha capacitat per acordar cap estratègia, ni tan sols una resposta unitària política a la sentència del Tribunal Suprem. No hi ha espai per als discursos a llarg termini.\nLa inflamació frena la reflexió, i no es parla de la sentència sinó dels aldarulls.\nL’independentisme està més desorientat i dividit i és més feble que fa una setmana\nQuè passarà? L’Executiu espanyol aprofita la situació per fer campanya pel candidat Sánchez (amb missatges que no assumeixen mai la dimensió profunda de la crisi catalana i la presenten com una simple qüestió de convivència i ordre públic), però no sabem què en sortirà de les urnes del 10-N, una oportunitat que el PSOE regala incomprensiblement a la dreta. El Govern de la Generalitat, presoner de l’activisme institucional i del relat caducat del procés, ha quedat col·lapsat i desvirtuat des de dins, en intentar fer dues coses impossibles de combinar: promoure la protesta i actuar com a garant de les lleis i la seguretat. I la pregunta més urgent és obligada: com es desinflama el país mentre hi ha nou dirigents a la presó? Els mesos fins a les eleccions catalanes estaran plens de trampes.


La JNC rebutja i condemna la detenció il·legal del MHP Carles Puigdemont a l’Alguer i li dóna suport davant les acusacions de col·laboració amb el Kremlin | Joventut Nacionalista de Catalunya\nLa JNC rebutja i condemna la detenció il·legal del MHP Carles Puigdemont a l’Alguer i li dóna suport davant les acusacions de col·laboració amb el Kremlin\nEl text aprovat encoratja el president a persistir en la internacionalització del procés d’independència de Catalunya\nAquest dissabte 2 d’octubre, la JNC ha celebrat una reunió del Consell Nacional a Vilanova i la Geltrú, a la comarca del Garraf. Ho ha fet aprovant una moció per condemnar la detenció del president Puigdemont a l’Alguer, que han definit com “il·legal”. La joventut nacionalista, així mateix, insta el govern Italià a “desatendre les ordres de detenció contra independentistes” que no atenguin a una ordre judicial vigent. Finalment, la JNC també ha donat suport tant al president Puigdemont a Josep Lluís Alay davant les acusacions de col·laboració amb el Kremlin.\nEl Consell Nacional ha comptat amb la participació del Secretari d’Acció Exterior del Govern i ex-secretari general de la JNC, Gerard Figueras, qui ha encoratjat els consellers nacionals a seguir sent “l'avantguarda de la qüestió nacional” així com a “participar activament i de forma decisiva en el debat d'idees” a Catalunya. Figueras ha animat els membres de la JNC a seguir fent feina arreu del territori perquè, segons afirma, “és important que arreu de Catalunya hi hagi gent de Junts i de la JNC, perquè és l'única garantia que quan arribi el moment de fer un nou embat democràtic per assolir la independència, no es posaran de perfil sinó que plantaran cara".\nPer la seva banda, el secretari de la JNC, Álvaro Clapés-Saganyoles, ha exhortat els joves independentistes a mobilitzar-se “en tots els àmbits i arreu del país” assegurant que “la JNC no es pot permetre cap mena de sentiment de desànim o desencís”. "Estem en un moment de definició de l'estratègia d’embat de l’independentisme. Us encoratjo a participar-hi activament fent propostes i treballant posicionaments ideològics”, ha afirmat Clapés-Saganyoles per finalitzar la seva intervenció.\nVuit mocions i una proposta de resolució\nEls consellers nacionals han debatut i aprovat vuit mocions i una proposta de resolució. A les ja mencionades mocions en suport del president Puigdemont i Josep Lluís Alay s’hi ha sumat: una moció sobre la Formació Professional, una Moció per rebutjar els botellots com a model d’oci nocturn, en què s’ha demanat la dimissió de l’alcaldessa de Barcelona, Ada Colau, així com el responsable de seguretat de l’Ajuntament de Barcelona arran dels recents aldarulls; una moció sobre la regularització del cànnabis per refermar el posicionament adquirit el 2014; una per garantir el poder adquisitiu de les famílies davant de la inflació, així com una moció a favor de l’obertura dels jutjats als estudiants de Dret i de màster per l’accés a l’advocació. Així mateix, el Consell Nacional han debatut i aprovat una proposta de resolució per incentivar la col·laboració público-privada.


Les arrels garriguenques de Josep Maria Benet i Jornet | Notícies | SomGarrigues\nDilluns, 6 de d’abril de 2020 - ACN/Redacció\nLes arrels garriguenques de Josep Maria Benet i Jornet\nEl popular dramaturg ha mort aquest dilluns als 79 anys, víctima de la Covid-19. Nascut a Barcelona el 1940, els seus padrins eren de les Borges Blanques i la Floresta.\n(foto: Pere Francesch/ACN)\nAquest dilluns 6 d'abril, a la una de la matinada, ha mort a Lleida el dramaturg Josep Maria Benet i Jornet, segons ha confirmat la seva filla Carlota Benet a través d'una piulada a Twitter. Benet i Jornet és considerat un dels renovador del teatre català del segle XX. Va debutar amb 'Una vella, coneguda olor' el 1964, amb què va guanyar el Premi Josep Maria de Segarra, i des de llavors la seva carrera es va centrar sobretot en el teatre. La seva trajectòria ha estat reconeguda amb nombrosos premis, entre els quals el Premi de la Crítica Serra d'Or, el Premi Nacional de Literatura Catalana de teatre, el Premio Nacional de Teatro, la Creu de Sant Jordi (1997) i el Premi d'Honor de les Lletres Catalanes (2013). Benet i Jornet va ser diagnosticat amb Alzheimer i la seva filla li va dedicar el llibre 'Papitu. El somriure sota el bigoti' (Columna). A més de la producció teatral, Benet i Jornet va ser guionista de serials televisius de molt èxit a TV3, com Poble Nou, Rosa, Nissaga de Poder, Laberint d'Ombres i Ventdelplà.\nSegons explicava l’escriptor Salvador Giné en un article a SomGarrigues el 2018, Benet i Jornet va estar uns anys enrere "fascinat per les Borges Blanques de començaments del segle XX i tenia en ment fer alguna cosa" sobre aquell poble que llavors era pol d'atracció de productors i comerciants d'oli d'arreu. "Tragí de carros, prostíbuls, baralles, molins d'oli a tota màquina, feixos de bitllets cap aquí i allà, enveges i revenges entre els nous rics i els que van invertit malament els diners... [...] S'imaginen que la sèrie estrella de TV3 hagués estat sobre infidelitats, sang i poder a les Borges?", es preguntava Giné.\nI és que la relació de Benet i Jornet amb les Garrigues no venia del no-res, sinó que el dramaturg, nascut el 1940 a Barcelona, hi tenia antecedents familiars. El seu padrí, Josep Benet, el Bep de cal Margarit, era un pagès humil de les Borges Blanques, "dels que penjaven Macià a la capçalera del llit", explicava el mateix Benet i Jornet. Estava casat amb una dona de la Floresta. De fet, afirma que va ser un dels que el 1916 van anar a Madrid amb el tren ple de garriguencs per a presentar l'acta de diputat que Macià es resistia a reeditar. Josep Benet tenia un tros petit, "que no li hauria permès sobreviure", deia el net al llibre autobiogràfic "La catàstrofe de ser un nen" (Ara Llibres, 2014).\nUn dels fills de Josep Benet, Pere, va abandonar la terra ("odiava haver de fangar", explicava el dramaturg), als 13 anys va anar a buscar-se la vida a Barcelona, va fer cap a Manresa i es va convertir en comptable. De fet, allí va conèixer el que seria un gran amic de la família, Josep Estivill, comptable, procedent precisament de la Granadella. El pare de Benet i Jornet es casaria amb Concepció Benet, filla d'un metge bastant conegut a l'Hospitalet del Llobregat que havia militat a la CEDA, es relacionava amb la Falange i va ser assassinat pels rojos el 1936. Junts llogarien un pis minúscul a Barcelona, "i allí vam néixer la meva germana Núria i jo", deia Benet i Jornet. "A casa meva, la part Jornet va dominar sobre la part Benet, que era la pobra i la perdedora", deia en una entrevista a la revista L'Avenç el 2007. "Després de la guerra, el clima era de dretes, tamisat per un antifranquisme i un catalanisme del meu pare que no podia evitar".


Pluja de juliol, el pagès no la vol - Diario de Mallorca\nPluja de juliol, el pagès no la vol\nfelip munar 29.06.2014 | 06:30\nAvui és sant Pere i sant Pau"Sant Pere és a vint-i-nou/ i sant Marçal és a trenta,/ i l´endemà ja mos entra/ el primer de juliol". Foren dos dels dotze apòstols de Jesús. Pere, després d´evangelitzar Antioquia, Galàcia i Capadòcia, hauria marxat a Roma i n´hauria esdevingut el primer bisbe; també hauria mort com a màrtir a l´emplaçament del Vaticà. És considerat un sant, entre d´altres, per l´església Catòlica, així com el seu primer papa. Segons la tradició popular, sant Pere seria el guardià de les portes del Paradís, per això se'l representa amb unes claus a la mà. En el Nou Testament, Pau és descrit com un jueu hel·lenitzat i ciutadà romà de Tars, perseguidor dels cristians abans de la seva conversió. Se'l representa amb barba, amb un llibre, amb una espasa, o caient del cavall. Sant Pere és el patró dels mariners i per això fan festa al Port d´Alcúdia, Port d´Andratx, colònia de Sant Pere, s´Estanyol, Port de Pollença –amb la Fira de la Mar- i Port de Sóller. És patró d´Esporles, Escorca i Búger.\nPlou i fa sol A l´estiu, sovint es produeix el fenomen de ploure i fer sol alhora. Això crida molt l´atenció de la gent i ha donat origen a diferents creences. Una de les més esteses és que les bruixes es pentinen: "Plou i fa sol,/ les bruixes es pentinen,/ plou i fa sol,/ les bruixes duen dol". Hi ha llocs que diuen que la Mare de Déu fa bugada i la pluja són els esquitxos que li cauen.\nComença el juliol És el setè mes de l´any en el calendari gregorià, i té 31 dies. En l´antic calendari romà es deia ´quintilis´ perquè ocupava la cinquena posició, però fou canviat pel de "julius" en honor a Juli Cèsar, perquè es creia que havia nascut en aquell mes. És el mes més calorós de l´any, juntament amb l´agost, i enguany ho continuarà essent. No sol ploure gaire, però quan ho fa ho sol fer de valent: "Trons de juliol treuen el dol"; "Pluja de juliol, encén el sol". Comencen les menges d´estiu, els trempons a la fresca, les escalivades, i les fruites: melons, síndries, préssecs, albercocs, nesples, cireres, figues, tot un món de gustos i colors per gaudir: gran part de les hortalisses estan en plena producció. Un joc estiuenc ha donat lloc a una expressió curiosa: "Remenar les cireres", vol dir intervenir autoritàriament en un assumpte sense esser-ne l´amo, i s´aplica a qui dirigeix i controla una situació i la fa anar com ell vol; l´al·lotea havia d´agafar amb la boca les cireres que s´havien abocat dins un ribell ple d´aigua, i per fer la cosa més complicada sempre hi havia qualcú que les remenava i d´aquesta manera era més difícil agafar-les. Al llarg d'aquest mes, antany, es preparaven els formiguers ("Qui no fa formiguers pel juliol, no els fa quan vol"); era una manera d'abonar la terra quan els adobs químics encara no existien.\nCreences al voltant del juliol Es creu que els nascuts el mes de juliol són llunàtics i ganduls; i això també ho notaven amb els animals més propers: "Poll juliolenc, malalt o famolenc". Els que varen néixer en dies parells seran afortunats en el seu matrimoni; mentre que els que ho varen fer en dies senars no tendran gaire sort. També es creu que el mes de juliol és el mes de la fúria i de la bogeria i que molts dels que es tornen bojos s´hi tornen aquest mes. Igualment és el pitjor mes per als qui pateixen de migranyes i de mals de cap; segons sembla, també han de prendre precaucions els que pateixen d´estómac: "Pel juliol i per l´agost, irritacions i mals de païdor".\nRecomanacions Avui és la Fira de la Mar al Port de Pollença. Dilluns (30) és sant Marçal, festes de Marratxí amb romeria a Sant Marçal. Dimecres (2) són les festes de la Mare de Déu de la Victòria, a Alcúdia. S´Horta també celebra les seves festes.\n.Dimarts (1) és el Cor de Jesús.


Casalet Creatiu Estiu 2020 - L'hora Lliure\nCasalet Creatiu Estiu 2020\njuliol 16|08:45 - 16:30\nAn event every week that begins at 08:45 on Dilluns, Dimarts, Dimecres, Dijous and Divendres, repeating until 31/07/2020\n95€ - 175€\n« Casalet Creatiu Estiu 2020\nCasalet Creatiu Estiu 2020 »\nIMPORTANT: La informació que mostrem a continuació està subjecta a l’evolució de la crisi de la Covid-19 i a les indicacions de les autoritats sanitàries al respecte. Si finalment no es permet la realització de casals infantils durant l’estiu, es faria un 100% de la devolució de l’import pagat en concepte de reserva. Actualitzem la informació: iniciarem el casal quan Barcelona passi a Fase 3 de desconfinament, tal i com marca el conveni CRITERIS GENERALS PER A L’ORGANITZACIÓ DE LES ACTIVITATS DE LLEURE EDUCATIU que ha signat la Generalitat de Catalunya. El Casal de L’hora Lliure garantirà tots els criteris del conveni al llarg de tot el Casal.\nUn any més, des de fa nou anys, torna el casal creatiu de L’hora Lliure. Durant el casal volem que els infants s’ho passin en gran i gaudeixen de l’estiu mentre creixen amb valors i respecte. Realitzem activitats creatives i promovem valors com la tolerància, la diversitat, el respecte i l’autoestima personal, des d’una perspectiva feminista i coeducadora. El més important per nosaltres és acompanyar a les criatures en el seu camí propi.\nSempre hem estat un casal petit amb ambient familiar i acollidor, molt respectuós amb les necessitats de cada infant i amb una ràtio reduïda (màx. 15 infants). Aquest any la ràtio la baixem a 10 infants per setmana tal com recomanen les autoritats per la crisi de la Covid-19.\n8.45 a 10h: Entrada i joc lliure per racons.\n10:30: Estona per compartir paraules i reflexions a partir de contes, cançons i pel·lícules que hem projectat. Proposem jocs cooperatius dirigits i ioga per infants.\n11h: Activitat creativa (treballs manuals i activitats artístiques adaptades a la realitat de cada grup, amb materials com pintura, teles, colors, cartons, fang, materials de la natura…, també fem activitats experimentals).\n12h: Sortida a la plaça on fem jocs d’aigua. Un dia a la setmana preparem una gimcana.\n13h: Recollida del 1er torn./Dinar: cuina de mercat, amb productes frescos i verdures ecològiques. No hi ha productes congelats o precuinats.\n14h: Espai de relaxació i migdiada per la canalla que ho necessiti, combinat amb l’espai per jocs de taula i construcció de cabanes (fem cabanes amb materials per poder jugar dins).\n15h: Projectem un pel·lícula amb valors que ens ajudaran a parlar de temes com el respecte, la diversitat, la igualtat, la tolerància, les emocions… Durant aquesta estona també poden jugar als espais de racons.\n16-16:30: Sortida del 2on torn.\nRacons i joc simbòlic:\n(combinem els espais de tal manera que no sempre estan tots els racons alhora, per animar a jugar a tot)\nRACÓ DE CONTES: contes i àlbums il·lustrats que promouen els valors del casal, per a llegir/fullejar cada infant lliurement o lectures acompanyades pel monitoratge.\nRACÓ DE DISFRESSES: espai pensat per fer volar la imaginació lliure d’estereotips de gènere, amb disfresses, teles, robes, barrets, accessoris…\nRACÓ DE CONSTRUCCIÓ: Lego, tren i vies de fusta per muntar, joc de peces de fusta, cotxes…\nRACÓ DE CURES: nines i ninos amb roba, llitets, cuinetes, material d’infermeria i cures hospitalàries, material de neteja…\nRACÓ D’EXPRESSIÓ CORPORAL: espai amb música i material com teles i mocadors, per ballar i gaudir de la música (selecció de música clàssica, jazz, blues, melodies orientals…, i músiques estimulants que els faran explorar diferents estats d’ànim).\nCasal dirigit a infants que hagin cursat de P3 a 2on de primària. Màxim 10 infants per setmana. Hi haurà dues monitores durant les activitats dirigides i sortides.\nIMPORTANT: Si Barcelona entra en Fase 3 de desconfinament a meitat de juny, obrirem torn de Casal la setmana del 22 de juny.\nJUNY: 25 i 26 de juny (2 dies)\nJUNY – JULIOL: Setmana 29-30-1-2-3\nJULIOL: Setmana 6-10\nJULIOL: Setmana 13-17\nJULIOL: Setmana 20-24\nJULIOL: Setmana 27-31\nAGOST – SETEMBRE: Setmana 31-1-2-3-4\nSETEMBRE: 7-8-9-10 setembre (4 dies)\n9 – 13h: 95€/setmana\n9 – 16.30h: 175€/setmana (inclou dinar)\n9 – 13h: 22€/dia solt\n9 – 16.30h: 39€/dia solt (inclou dinar)\nFamílies sòcies de L’hora Lliure 10% de descompte.\nFamílies no sòcies: 5% de descompte a partir de la 2a setmana i 10% a partir de la 3a setmana.\n5% de descompte adicional: 2n germà, famílies monoparentals / nombroses amb carnet, pares/mares afectats d’Erte o en situació d’atur (amb certificat).\nPer tal de reservar plaça es farà un ingrés del 10% de l’import total per infant. Un cop envieu el formulari següent omplert, en breu rebreu un mail amb la confirmació de la plaça, el formulari d’inscripció i el número de cc on podreu fer el pagament de la reserva. Un cop confirmat el casal per les autoritats, us enviarem un correu electrònic per procedir a fer el pagament complet de la matrícula.\nSi voleu inscriure més d’un infant, cal omplir el formulari per cada infant a inscriure.\nNom i cognoms mare / pare / tutora o tutor (*)\nEdat infant (*)\nCurs escolar 2019-20 (*)\nSetmanes o dies solts a reservar (*)\nImatges d’activitats durant els casals de L’hora Lliure\nCasal, De +3 anys, Event puntual


El director | Escola de Doctorat\nEl director de l’Escola de Doctorat de la Universitat de Barcelona és designat i nomenat pel rector de la Universitat de Barcelona entre els seus investigadors de prestigi reconegut, i ha de tenir un mínim de tres sexennis de recerca avaluats positivament, complint els requisits previstos legalment.\nCorresponen a la direcció de l’Escola de Doctorat de la Universitat de Barcelona les funcions següents:\nCoordinar l’Escola de Doctorat de la Universitat de Barcelona.\nRepresentar l’Escola de Doctorat de la Universitat de Barcelona en totes les instàncies en les quals es requereixi.\nExecutar i fer complir els acords del Comitè de Direcció.\nDirigir la gestió administrativa i pressupostària de l’Escola de Doctorat de la Universitat de Barcelona.\nExercir la direcció funcional del personal d’administració i serveis adscrit a l’Escola de Doctorat de la Universitat de Barcelona.\nPreparar l’informe anual.\nDirigir i supervisar el compliment, per part del personal de l’Escola de Doctorat de la Universitat de Barcelona, del codi de bones pràctiques i de les obligacions corresponents al seu contingut, i també adoptar les mesures necessàries per resoldre els problemes que es puguin produir.\nVetllar per tal que els recursos humans i materials de l’Escola de Doctorat de la Universitat de Barcelona siguin els adequats per al desenvolupament eficaç de les activitats que li corresponen.\nInformar el Comitè de Direcció de l’Escola de Doctorat de les gestions portades a terme en funció del seu càrrec.\nTotes aquelles altres no atribuïdes expressament en aquest Reglament, o en la Normativa reguladora del doctorat, a altres òrgans de l’Escola.\nEl rector de la Universitat de Barcelona, podrà nomenar un/a vicedirector/a de l’Escola de Doctorat de la Universitat de Barcelona a proposta de la direcció de l’Escola de Doctorat d’entre els seus investigadors de prestigi reconegut, i ha de tenir un mínim de tres sexennis de recerca avaluats positivament, complint els requisits previstos legalment.\nCorresponen a la vicedirecció de l’Escola de Doctorat de la Universitat de Barcelona les funcions següents:\nSubstituir el/la director/a en la seva absència.\nTotes aquelles que la direcció li delegui.


- civils » Solsonès Memòria\nMortalitat durant la guerra\nL’evolució de la mortalitat entre la població civil del Solsonès presenta dos punts àlgids: el primer correspon als primers mesos de la guerra i el segon, a l’entrada de les tropes franquistes a la comarca.\nFont: MIRALLES, E., GUIXÉ, J. “Víctimes de la guerra civil i el franquisme al Solsonès (1936-1954). Oppidum núm. 6. Solsona: Arxiu Comarcal del Solsonès, Centre d’Estudis Lacetans, 2008.\n1r pic de mortalitat: L’esclat de la guerra i la violència a la reraguarda\nDurant els primers mesos de la guerra l’onada revolucionària va perseguir eclesiàstics, terratinents i altres personatges destacats de dretes, amb el resultat de 42 morts de la comarca.\nLa majoria dels morts a la reraguarda foren pagesos propietaris i masovers, generalment conservadors d’ascendència tradicionalista, juntament amb clergues. Cal recordar que 400 habitants de Solsona eren eclesiàstics: seminaristes, rectors o capellans de les famílies terratinents, ja que era tradició que les famílies benestants tinguessin alguns dels seus fills o filles en els rengles eclesiàstics.\nAquesta realitat ja havia configurat una divisió política molt marcada en la societat solsonina. No cal oblidar, però, que alguns membres de l’ajuntament republicà, dominat per Esquerra Republicana, tenien bones relacions amb el clergat, àdhuc amb el bisbat i vetllaren per salvar la vida d’alts càrrecs eclesiàstics com el propi bisbe Comelles o Mn. Serra i Vilaró. Al seu torn, aquests no actuaren amb la mateixa determinació a l’hora d’impedir la pena de mort en els consells de guerra d’alguns membres de l’Ajuntament republicà encausats pel franquisme o de redactar avals per alguns dels acusats que els havien ajudat a fugir durant la guerra. També és cert que altres alts càrrecs republicans van poder retornar a Solsona de l’exili i d’Andorra, gràcies als avals d’eclesiàstics i de l’episcopat provincial.\nSovint els executors de la violència revolucionària venien d’altres poblacions, de centres obrers o miners de la conca del Llobregat. Els militants de la FAI més radicalitzats actuaven en patrulles per exercir la repressió indiscriminada contra zones on se sabia la tendència conservadora. Moltes coincidències amb les accions de violència durant la guerra esdevingudes a Cervera, Tàrrega i altres poblacions properes, estableixen els grups miners de Súria, Cardona o unitats obreres de Manresa com els milicians que actuaven més radicalment en tota aquesta zona de rereguarda, sense obviar que els objectius eren indicats per informants locals. No podem oblidar tampoc els camps de concentració republicans o batallons disciplinaris de Clariana de Cardener i Ogern, on també hi van haver víctimes, quasi totes de fora de la comarca.\nDestaquen, pel seu impacte social, els fets de Villorbina, com s’anomena la sèrie de successos que va tenir lloc en aquesta masia de Riner. Segons la informació recopilada, en aquesta masia hi havia molts emboscats. Una patrulla hi va anar per buscar-los i els van rebre a trets, així que la patrulla va tornar molt reforçada. Va haver-hi un foc creuat i finalment la patrulla va endur-se una mare i la seva filla monja. Sembla ser que els van lliurar a un comitè de milicians de fora del Solsonès i poc després van ser assassinades a peu de carretera a Castellgalí. Aquestes dues dones, més una tercera, també relacionada amb una batuda contra emboscats, van ser les úniques víctimes de sexe femení en la comarca. Posteriorment, en la repressió de la dictadura, per aquests fets van ser condemnades a mort i executades vàries persones.\nLa violència revolucionària també aprofità velles rancúnies i venjances entre l’alta tradició conservadora de certs sectors socials, que havia provocat enfrontaments polítics importants des de períodes anteriors a la Segona República, i una clara consciència liberal i catalanista de sectors d’esquerres al voltant d’ERC o de la Unió de Rabassaires.\nVíctimes civils per acció dels comitès o d’incontrolats\nEclesiàstic (seminarista, capellà, monja, sagristà…)\nPagès (masover, petit i gran propietari)\nAltres oficis (ferrer, forner, paleta…)\nLa situació es normalitza\nUn cop passat aquest primer període, que abasta des de l’esclat de la guerra fins al Nadal del 36 aproximadament, la situació a la comarca es normalitzà bastant, sempre tenint en compte que el país estava en guerra. Es registraren tan sols algunes víctimes aïllades per acció d’incontrolats o de comitès. Cal destacar com a fet insòlit els enfrontaments entre els nombrosos emboscats i les forces d’ordre republicanes generant friccions armades en aquesta zona.\nL’any 1938 un bombardeig franquista provoca un mort entre la població local, i molts més en la població refugiada. Igualment, foren sentenciats a mort dos guies de Sant Llorenç de Morunys que passaven desertors al bàndol nacional.\n2on pic de mortalitat: la retirada i l’ofensiva franquista\nL’entrada de les tropes rebels i la retirada de l’exèrcit republicà provocà un pic de mortalitat, amb nombroses baixes civils, entre les que destacaren els cinc assassinats pels republicans a l’actual carrer de Sant Agustí, on temps després es va aixecar un monument als caiguts. En canvi, no s’han comptabilitzat aquí els vuit cadàvers apareguts després de l’incendi del convent dels Caputxins, en primer lloc per desconèixer-ne la identitat i en segon perquè, segons un document aparegut a l’expedient de Solsona de la Causa General, el convent dels Caputxins s’estava utlitzant com a dipòsit de cadàvers i molt probablement els cossos apareguts no van morir a causa de l’incendi sinó amb anterioritat.\n“Consecuente a su escrito fecha 5 de los corrientes recibido en este puesto el 7 número 5157, en el que se interesa se practique las más activas gestiones encaminadas a la averiguación y circunstancia en que pudieron ser asesinados los individuos cuyos cadáveres fueron encontrados en el Colegio Corazón de Maria de esta residencia tengo el honor de participar a su autoridad que de las gestiones que se han practicado por fuerzas de este puesto han dado por resultado según manifestación de personas de acendrado patriotismo y reconocida honradez así como de estas mismas las cuales fueron los primeros a actuar a la liberación de esta residencia y frailes colegiados en dicho establecimiento, que dichos cadáveres, según ellos han podido concretar, pertenecían a soldados muertos, que los traían de los distintos frentes rojos, toda vez que estos fueron encontrados en el local que emplearon como depósito de cadáveres, ya que el establecimiento dicho fue habilitado para hospital y el que fue quemado a la retirada de éstos, por esta razón suponen se trate de lo antes consignado y no de personas asesinadas como en principio se dijo, no obstante lo anterior expresado se continúan las más activas gestiones: caso de tratarse de personal asesinado se dará oportuna cuenta. Dios guarde a V. muchos años. Solsona, 11 d’agost de 1943.”\nCarta del comandante del puesto de Solsona al fiscal instructor de Causa General de la provincia\n< DE LA COMARCA - Militars >


La Fira de Nadal arriba aquest diumenge a l'Alcora per a promocionar el comerç local - Diari Valencià\nPortada » Actualitat » La Fira de Nadal arriba aquest diumenge a l’Alcora per a promocionar el comerç local\nTallers infantils, música en directe i la visita del Pare Noel amenitzaran l’esdeveniment\nCartell de “Nadal a l’Alcora”\nL’Alcora celebrarà el pròxim diumenge 17 de desembre la tradicional Fira de Nadal, una iniciativa organitzada per l’Associació de Comerç i Serveis (ACOSAL), en col·laboració amb el Consistori i la Caixa Rural de la localitat.\nMés de 20 comerços es donaran cita a partir de les 11 hores a la plaça de l’Ajuntament per mostrar al públic una àmplia i variada selecció de productes i serveis.\nEls veïns i visitants, a més de tenir l’oportunitat de realitzar les seues compres nadalenques, podran gaudir de les activitats paral·leles que s’han programat per a la cita, com són tallers infantils i música en directe, a càrrec de El Camino, entre unes altres.\nDes d’ACOSAL recorden que, en aquestes festes, comprar a l’Alcora pot tindre premi. I és que, entre les persones que facen les seues compres als establiments associats, se sortejarà un creuer per a dues persones i dues escapades rurals. Els tiquets començaran a lliurar-se el diumenge a la fira.\nPer la seua banda, la regidora de Comerç, Ana Huguet, anima a la participació i a comprar a l’Alcora, destacant que “recolzar al comerç local suposa dinamitzar, enfortir l’economia i generar prosperitat al nostre municipi”. Així mateix, Huguet ressalta els “nombrosos aspectes positius”, tals com “la proximitat, la confiança i la qualitat” dels productes i serveis que ofereixen els comerços alcorins.\nL'Alcalatén l'Alcora Nadal\nLa Comunitat Valenciana, segona del país en nombre de demandes de dissolució matrimonial


Arxivat a: Maria-Mercè Marçal, Poesia, Renée Vivien, Tast editorial, Biblioteca\nEls bons desitjos d’Isabel-Clara Simó\nAnònim Juliol 6, 2016 12:23 am\ncelia ros gasset Juliol 6, 2016 9:28 am\nParaules profundes. No en sobre cap. Mai et canses de llegir i rellegir Maria Mercè Marçal\nAnònim Juliol 6, 2017 3:12 pm\nNo se que passara si en sortire o no pero porto ja 2 de quimio , perdua total del pit dret la 1a vegada va ser mes lleu operacio perdua de un tros de pit i radio . No se com acabare pero toca passar per el trctament Si surt tot be llegire a Maria Merce Marçal ara els anims no els ting per lleguir\nAnònim Novembre 13, 2019 5:20 pm\nAnònim Març 14, 2020 2:17 am\nJo vaig pasar per aixo fa 20 anys, després de l, angoixa( i amb un nen de 4 anys) Amb la pèrdua del meu pit, vaig aprendre que el temps es molt valuós, vaig camviar la meva actitud i els meus valors. Ara tot és de un altre color i en cada revisió, pens. Ho que haig de aceptar lo que vindrà i si es el meu moment estare preparada per la partida, amb la tranquilitat que porta la acceptació, així ós ho dic. Ajudant a altres dones que es varen quedar per el camí, he sigut prou conscient que aquí estem de pas!\nRespon a celia ros gasset Cancel·la les respostes


Carregadors sense fils i cadenats intel·ligents, els 'gadgets' del futur\nThumblock i VOLT són els projeces guanyadors de la 10a edició dels premis UPC Emprèn\nper Redacció VIA Empresa Barcelona. 29 de novembre de 2017 05:30\nEls emprenedors de la UPF recollint el seu premi | Cedida\nThumblock, el primer cadenat per a motocicletes que funciona amb l’empremta dactilar, i VOLT, un carregador de mòbil universal i sense fils, han estat els projectes que s’han imposat en les modalitats Idea i Empresa, respectivament, de la desena edició dels premis UPF Emprèn a la Iniciativa i a la Capacitat Empresarial. Miquel Giménez, estudiant de quart curs del doble grau d’Enginyeria Mecànica i Enginyeria Electrònica Industrial Automàtica del TecnoCampus, és l’autor de Thumblock. Pel que fa a VOLT, els autors són els antics alumnes dels estudis d'ADE i Economia de la UPF Àlex García i Robert Ponjoan .\nUn cadenat que pot llegir la teva empremta\nEl projecte guanyador d'Idea, del qual s’ha creat un primer prototip, consisteix en un cadenat biomètric intel·ligent per a motocicletes que funciona amb l’empremta dactilar per tal que l’usuari tingui una major comoditat i seguretat. El prototip consta de dues parts, el disseny físic, que s’ha realitzat mitjançant impressió 3D, i la part electrònica, que incorpora el sensor d’empremtes dactilars i el mecanisme d’obertura de l’aparell.\nL'endoll per emportar allà on vulguis\nGarcía i Ponjoan ja fa un any que estan treballant en VOLT. Esperen sortir al mercat a principis del proper mes de desembre, a partir d’una campanya de crowdfunding per al quick start, que els permeti finançar la comanda mínima de la primera producció.\nEl producte és un carregador universal sense fils per facilitar i fer més còmode la càrrega del mòbil, i que permet carregar el dispositiu mentre es mira una sèrie o es fa una vídeotrucada, per exemple. A banda de poder carregar els dispositius més moderns a través de la tecnologia sense fils Qi, també està preparat per endollar els aparells tradicionals, amb diferents tipus de connectors integrats a la base.\nEl projecte inclou dos models, amb unes prestacions idèntiques i fabricats amb estructures robustes i compactes, però pensats per a diferents públics: el VOLT One (casa), adaptable en qualsevol entorn domèstic, i el VOLT Hive (negocis), un dispositiu de càrrega en grup, adreçat a diferents tipus d'organitzacions, i que permet als clients reforçar un tracte diferencial. Els seus autors es volen centrar durant el primer any en l’entorn de l’hostaleria, però després es volen expandir a hotels, despatxos, hospitals, clubs, perruqueries, creuers, comerços, etc.\nUjet, una 'scooter' que es doblega\nUrbaser neteja la via pública sense CO2\nPlace to Plug, la targeta universal del vehicle elèctric


La sequera afecta l'estany de Banyoles i perd 300 milions de litres en dos anys - Jornal.cat\nLa sequera afecta l'estany de Banyoles i perd 300 milions de litres en dos anys\nEn aquests moments l'aigua està uns 25 centímetres per sota del valor que es considera normal\nDijous, 4 de gener de 2018 | 21:30 h\nL'estany de Banyoles ha perdut 300 milions de litres en dos anys per la sequera i marca el nivell més baix des del 2007\nLa situació no és alarmant però s'ha agreujat perquè altres aqüífers i pous subterranis propers s'estan quedant sense aigua\nL'estany de Banyoles ha perdut 300 milions de litres durant els darrers dos anys per la manca de pluges. El descens de reserves, segons recullen les dades de la sonda que hi ha instal·lada a l’interior, s'ha accentuat durant el 2017. Ara mateix, l'aigua està uns 25 centímetres per sota del valor que es considera normal (la coneguda com a cota 0) i marca el nivell més baix dels últims onze anys. El regidor de Medi Ambient de Banyoles, Jordi Bosch, assegura que la situació no és preocupant però sí que admet que darrerament la problemàtica s'ha accentuat. El principal motiu és que municipis propers que s'abastien de pous i aqüífers estan acabant les seves reserves i ara recorren a l'aigua procedent de l'estany. Els gestors de l'espai han instal·lat mesures per evitar pèrdues innecessàries d'aigua. No es tracta, segons Bosch, de no deixar-ne anar ja que hi ha recs que depenen de les reserves d'aigua del llac per funcionar.\nLa sonda que hi ha al costat de l'Oficina de Turisme de Banyoles és un bon termòmetre per mesurar la situació de sequera que viu la zona. Aquest aparell –un limnímetre- mesura amb diferents paràmetres el nivell d'aigua que hi ha emmagatzemada. El valor que els tècnics consideren normal és quan la sonda marca el nivell 300. Això correspon a la cota 0, que també es coneix amb el nom de nivell 'Pere Alsius'.\nAl 2015, prenent com a referència les mesures del limnímetre, al llarg de l'any l'aigua de l'estany es va situar de mitjana al nivell 295,69 (és a dir, molt a prop de la cota 0). Però a dia d'avui, aquest valor ja ha davallat fins al nivell 149.\nSi aquesta diferència es trasllada a l'escala mètrica, el nivell de l'aigua de l'estany ha baixat fins a 25 centímetres al llarg dels darrers dos anys. I la causa principal d'aquest descens és la situació de sequera que viu el país, i que s'ha intensificat al llarg dels darrers mesos.\nEls tècnics calculen que cada centímetre equival a 12 milions de litres d'aigua. És a dir, que des del 2015 i fins ara, l'estany de Banyoles n'ha arribat a perdre fins a 300 milions. I de retruc, tenint en compte que ara fa dos anys el nivell se situava fregant la cota 0 –el nivell 300 del limnímetre- aquest també és el dèficit hídric que viu l'estany.\nÉs veritat que últimament hem estat per sota d'aquest nivell, però ara ens trobem que està molt baix, assenyala el regidor de Medi Ambient de Banyoles, Jordi Bosch.\nDe fet, la xifra simbòlica de 300 no s'ha superat en el valor mig anual des de fa anys. El 2011 i el 2015 van tancar amb una mitjana molt propera (de 293,77 i de 295,69 respectivament). Des de fa dos anys però, el descens ha estat constant. El 2016, el valor es va situar en el 244,33 i aquest any es tancarà amb una mitjana de 175,35. Aquest és el valor més baix des del 2007, quan va ser de 197,05.\nBosch assenyala que no hi ha dubte que la sequera és la principal raó d'aquesta situació ja que les corrents que acaben desembocant a l'estany s'han reduït molt i estan molt seques. El principal punt d'origen de l'aigua que hi ha emmagatzemada és l'Alta Garrotxa. La part més important és la que entra pel subsòl, però és que no plou en tot el territori, admet el regidor.\nEls recs que estan afectats per la mesura són els de Ca n'Hort, Teixidor, Figuera d'en Xo i Guèmol. El nou sistema, ja existent al rec Major, passa per substituir les comportes de fusta per unes altres -anomenades bagants- que permetran fer un millor control, segons el regidor.


Demanen la retirada de la creu del terme amb la seva inscripció de suport als caiguts de la plaça Major de Tàrrega | Tàrrega Televisió\nImatge de la creu del terme que s’ubica a la plaça Major de Tàrrega. Imatge de l’1 d’agost del 2018. (Vertical)\nEl Casal Popular el Rostoll reclama que el monument sigui traslladat al Museu Comarcal de l’Urgell, aprofitant les obres de remodelació que es duran a terme a la plaça\nACN Tàrrega .- L’associació cultural Casal Popular el Rostoll ha registrat una instància a l’Ajuntament de Tàrrega demanant la retirada de la plaça Major de la població del monument de la creu de terme, així com de la inscripció que hi ha gravada en la seva base “a nuestros caídos MCMXXXVI – XCMXXXI”‘, amb motiu de les obres de remodelació de la plaça que s’iniciaran a la tardor. L’entitat sosté que aquest element arquitectònic, catalogat amb el número 3.450 al cens de simbologia franquista realitzat pel Memorial Democràtic i descrit al mateix catàleg com a “creu de terme transformada en creu als caiguts”, és una rèplica de la creu, dipositada al Museu Comarcal de l’Urgell. “La inscripció fou gravada al basament de la creu en homenatge a les víctimes del bàndol nacional quan es va decidir la seva reubicació a l’espai central de la plaça Major, durant els anys 50 del segle XX”, segons expliquen des del casal.\n“Ni la nova ubicació, ni el moment del seu trasllat, ni el fet d’afegir al basament la inscripció van ser actes neutres ni innocents”, afirmen des de l’associació. Per això, consideren que l’espai on es va situar representa “un dels llocs més representatius i transitats de Tàrrega, davant de la seu dels poders fàctics de l’època: l’ajuntament i l’església parroquial”.\nDes del Casal Popular el Rostoll consideren que el govern municipal targarí ha de ser “proactiu” i “no amagar-se rere criteris tècnics”. “La retirada de la creu de terme i la inscripció del seu basament és una qüestió política, d’higiene democràtica i de compliment de les lleis vigents, de la mateixa manera que retirar totes les plaques franquistes de l’Instituto Nacional de la Vivienda (INV) dels carrers de Tàrrega”. En aquest sentit, des de l’associació afirmen que “el manteniment d’una simbologia que honora i commemora un cop d’estat que va acabar amb el règim legítim democràtic republicà, avui en dia no és justificable de cap manera”.\nEtiquetes casal popularcreu del termefranquismeMemorial DemocràticmonumentObresPlaça MajorRostollTàrrega\nSense resposta per “Demanen la retirada de la creu del terme amb la seva inscripció de suport als caiguts de la plaça Major de Tàrrega”


Cuina d'emergència: On menjar a Saragossa?\nDesprés de massa temps, tornem amb una entrada per una secció que realment ens apassiona ja que, uneix dues de les nostres passions, el turisme i la gastronomia. En aquest entrada intentarem respondre-us a la pregunta de “On menjar a Saragossa?” i ho farem intentant no caure en les tant temudes trampes per turistes.\nLa capital d’Aragó és, per molts, una gran desconeguda (digueu-nos, què és el primer que us ve al cap a l’escoltar el nom de Saragossa? El Pilar, potser?). Doncs bé, Saragossa és molt més, és el Palau de l’Aljafería, és la Catedral del Salvador, és la ciutat romana Caesaraugusta i, com no, és gastronomia.\nEls plats tradicionals de Saragossa es basen sobretot en el producte de l’horta, la fruita i com no, el seu famós ternasco (el xai jove). I després d’aquesta petita introducció, comencem amb el nostre recorregut gastronòmic pels carrers de Saragossa, ens acompanyeu?\nTot i que a la capital aragonesa es poden trobar variats i bons restaurants, nosaltres ens centrarem en les seves tapes, una activitat que omple de vida els carrers de la ciutat. Per fer-ho, començarem la ruta gastronòmica amb unes croquetes...\nC. del Coso, 14\nCroquetes fetes al moment, per menjar al propi local o per emportar a casa. Nosaltres vam provar els croquetons (perquè són bastant grans) de “carabiners” i de “pollastre al caramel”, costant cadascuna uns 2 euros. I per tancar la primera parada, unes sorprenents i delicioses croquetes de “galeta Oreo” i de “xocolata negra amb nous”. Innovador, sorprenent i molt recomanable.\nDesprés d’aquesta primera parada, os proposem la zona de tapes per excel·lència de Saragossa, “el tubo”, d’on us en recomanem els següents locals:\nC. Estébanes, 8\nTot un clàssic de la zona. Les seves especialitats són els ous estrellats i les croquetes, menjant-t’ho entre les seves parets de pedra o a peu de carrer. Nosaltres vam optar per demanar un plat d’”ous trencats amb foie” (per uns 12€ vam obtenir una ració més que generosa) que estaven deliciosos pel que us els recomanem.\nOus trencats amb foie de Doña Casta\nC. Libertad, 16\nCom ja us podeu imaginar, la seva especialitat són els xampinyons. Muntats com si fossin una petita hamburguesa o coronats per una gambeta, per 1.60€ ens trobem amb 2 o tres deliciosos xampinyons. Molt bons, i acompanyats per una cervesa, tot un plaer pel paladar.\nUns xampinyons de "El Champi"\nHi entres pel disseny de la seva sala i la vida que en ell s’hi respira, després t’hi quedes per la mida, preu i sabor de les seves tapes i acabes decidint tornar-hi perquè sempre pots repetir o provar un nou pintxo. Nosaltres hem provat el “rellom amb foie”, la “patata farcida de ternasco”, les “Gyoces de conill” i les “patates a la gresca”. Totes elles espectaculars. Sense dubte, el "Meli del tubo" és un lloc molt recomanable.\nUna tapa de patata farcida de ternasco\nTapa de gyoces de conill\nI per acabar, us bé de gust un bescuit casolà? Doncs, prop de la basílica del Pilar, hi trobem el lloc perfecte:\nC. Santiago, 5\nUn lloc pintoresc on els seus propietaris fan els seus propis bescuits i dolços casolans de múltiples sabors. Un ambient molt agradable on prendre un cafè, un mojito i acompanyar-lo amb una generosa ració de bescuit (per uns 2 euros). Ideal per esmorzar o berenar a mitja tarda.\nPublicat per Cocina de emergencia a 11:24\nEtiquetes de comentaris: Rutes gastronòmiques, Saragossa


Ajuntament de Font-rubí/"Espejos migrantes"\nData i hora oficials: 29/01/2020 13:00\n"Sigues part del fil vermell que ens recorda que totes i tots som un"\nAquest recull fotogràfic realitzat per l'ONG Hèlix Libera, forma part del cicle d'exposicions que ofereix l'Espai Jove La Barraca. Accés per a tots els públics dins l'horari d'obertura.\nDesprés de recórrer molts quilòmetres i traspassar fronteres físiques en les que ens confrontem a realitats deshumanitzades, on el col•lectiu migrant lluita per sobreviure i trobar una vida amb llibertat i seguretat... Comencem un viatge intern prenent consciència de la nostra responsabilitat en tot això.\nAmb preguntes reflexives, guiarem un viatge a través de les fotografies on explorar el nostre interior per prendre consciència dels motius importants que tenen a veure amb el buit existencial. Més informació a: http://helixlibera.org/\nData i hora de la darrera actualització d'aquest contingut: '03-07-2019 18:52


Comitè Empresa TV3: d’abril 2016\n26 D’ABRIL JORNADA DE VAGUES PARCIALS A TV3 i CATALUNYA RÀDIO\nL’aturada parcial a TV3 ha afectat la franja dels informatius del migdia. S’ha fet la mateixa programació enllaunada pels diferents canals d’emissió.\nA les 14h ha començat la vaga als estudis de Sant Joan Despí, a les delegacions i també a les instal·lacions d’IMAGINA a Esplugues on s’ha parat la gravació de “La Riera”.\nL’aturada parcial del vespre, de 20 a 21h, ha afectat una part de l’emissió del partit de la Champions League de futbol entre el Manchester City i el Real Madrid i també del partit dels play off de bàsquet entre el Lokomotiv Kuban i el Barça que s’han emès sense locució ni comentaris durant l’horari de la vaga.\nA l’inici de les aturades els treballadors i Comitè d’empresa han fet Assemblees en les què s’ha assenyalat al Consell de Govern de la Corporació com a responsable del conflicte: ens trobem davant la mateixa direcció inflexible dels últims anys. És responsabilitat dels Consellers mantenir o desistir de la demanda de 7 anys de presó contra el company suposadament relacionat amb la filtració de dades de 2012.\nLes pròximes aturades estan previstes per dimarts 3 de Maig de 14:30 a 15:30 i de 20:30 a 22:00\nMobilització i vagues a TV3 i Catalunya Ràdio el dia de Sant Jordi\nMembres dels Comitès d’empresa juntament amb familiars i amics del company suposadament relacionat amb la filtració de dades de 2012 ens hem fet visibles durant el matí a l’entorn dels sets del programa especial de Sant Jordi, a la Plaça de Catalunya de Barcelona..\nHem pogut parlar amb personalitats del món polític, cultural i mediàtic i els hem explicat els motius de les aturades. Hem conversat amb el president d’Òmnium Cultural Jordi Cuixart, amb la presidenta del Parlament Carme Forcadell, a qui hem demanat que intercedeixi davant de la direcció de la Corporació per la retirada de la demanda de 7 anys de presó contra el company de TV3. També hem tingut oportunitat de parlar amb el conseller Santi Vila, l’alcaldessa de Barcelona Ada Colau, i els diputats Marta Ribas, Lluís Rabell i Jessica Albiach.\nMúsics, escriptors i periodistes com Gerard Quintana, Xavier Bosch, Antoni Bassas, Pere Tàpies, entre d’altres, també s’han mostrat receptius i molt sorpresos pel cas de la filtració i la persistència del Consell de la Corporació a mantenir una petició de pena tan desproporcionada contra un treballador.\nEl públic que ha assistit als escenaris del programa especial ha rebut amb molt d’interès les nostres reivindicacions.\nA les 14:00 ha començat la primera aturada parcial d’una hora i mitja. S’ha finalitzat el programa especial conjunt de TV3 i Catalunya Ràdio i s’ha emès programació gravada per senyal commutat per tres canals.\nA les instal·lacions de TV3, i amb un seguiment molt majoritari de la plantilla present, el Comitè d’empresa ha fet assemblees per informar els treballadors en vaga de les accions del matí a la plaça de Catalunya.\nLa segona vaga parcial del dia a TV3 ha començat a les 20:30 i ha acabat a les 21:30, alterant la programació i l’emissió del Telenotícies Vespre, i commutant també el senyal de programació enllaunada per tots els canals.\nLa premsa i els mitjans digitals s’han fet ressò de la vaga. A les xarxes socials hi ha hagut un gran seguiment, molta gent hi ha acudit per conèixer els motius de la vaga que els nostres mitjans públics no expliquen. El tuit del Comitè d'empresa anunciant l’inici de la vaga del Telenotícies Migdia ha arribat a les 10 mil visualitzacions.\nGràcies a tots els companys que han participat en la vaga, als qui han estat amb els Comitès a la plaça Catalunya durant el matí, i a tots els que ens han retuitat i compartit a les xarxes socials per estendre i amplificar els motius de l’aturada.\nDIMARTS 26 d’abril pròxima jornada de vagues parcials\nde 14:00 a 15:30 de 20:00 a 21:00\nPublicat per Comitè Empresa TV3 a 16:26\nVAGUES SENSE SERVEIS MÍNIMS / 23 D’ABRIL, DIADA DE SANT JORDI, TOTHOM A LA PLAÇA CATALUNYA / TROBADA AMB EL PRESIDENT PUIGDEMONT\n23 d’abril de 14:00 a 15:30 de 20:30 a 21:30\n26 d’abril de 14:00 a 15:30 de 20:00 a 21:00\n3 de maig de 14:30 a 15:30 de 20:30 a 22:00\nEl departament d’Economia i Ocupació ha dictat una ordre de serveis mínims que dóna la raó als plantejaments que va fer el Comitè d’Empresa i diu que “només cal emetre la informació necessària en cas que es produeixi alguna emergència per a la població”. Això vol dir que no hi haurà més dotació de serveis mínims que un equip de 7 persones que estarà de guàrdia per si s’hagués d’emetre algun avís d’emergència. No hi haurà cap informatiu ni programació en directe de producció pròpia durant l’horari de la vaga.\nRespecte a la programació enllaunada en els horaris de vaga, estem d’acord en la commutació dels senyals de tots els canals, excepte el “Súper3”, i en l’emissió de documentals i ajustadors en horari no habitual. Però no estem d’acord amb la pretensió de la direcció de mantenir, sense locució, el senyal en emissió del partit de tennis del torneig Godó de dissabte al migdia i els dels partits de futbol de la Champions League dels dos dimarts a la tarda.\nDurant l’horari de vaga, s’emetrà un rol advertint els espectadors de la vaga dels treballadors de la CCMA.\n23 D’ABRIL, DIADA DE SANT JORDI, TOTHOM A LA PLAÇA CATALUNYA\nA la plaça Catalunya de Barcelona s’estarà fent el programa especial conjunt de TV3 i Catalunya Ràdio. El Comitè d’empresa convoca tots els treballadors de la casa a acompanyar-nos en qualsevol moment al llarg de la jornada. Els membres del Comitè serem presents al “set” conjunt de la CCMA per fer-nos visibles i explicar a tothom que s’acosti que el Consell de la Corporació demana 7 anys de presó per un company de TV3 per una suposada relació amb la filtració de 2012.\nTROBADA AMB EL PRESIDENT PUIGDEMONT\nUn grup de membres dels Comitès d’empresa de TV3 i Catalunya Ràdio hem parlat amb el President Carles Puigdemont a la sortida de l’entrevista a “El Matí” de Catalunya Ràdio. Li hem demanat que intercedeixi davant la CCMA perquè retirin la demanda contra el company acusat de la filtració. Puigdemont ha dit que s’ho estudiarà i que parlarà amb la Corporació.\nRECORDEM: divendres 22 d’abril a les 15:00 ASSEMBLEA CAP DE SETMANA AL MENJADOR DEL CEI\nPublicat per Comitè Empresa TV3 a 17:45\nLA CCMA MANTÉ LA DEMANDA DE 7 ANYS DE PRESÓ CONTRA UN TREBALLADOR\nRepresentants dels Comitès d'empresa de TV3 i de Catalunya Ràdio hem assistit avui a la comissió de control de la CCMA juntament amb la germana del company suposadament relacionat amb la filtració de 2012, i per al qui la Fiscalia i el Consell de la Corporació demanen set anys de presó.\nAllà hem lliurat les 1340 firmes de treballadors dels dos mitjans al president de la comissió parlamentària, i hem tingut oportunitat de parlar amb diputats i consellers de la Corporació i d'argumentar la necessitat que es retiri la demanda contra el treballador de TV3. Perquè està desfasada, perquè és inútil, perquè està destrossant la vida d'un company i de la seva família, i perquè no ajuda a passar pàgina del període més gran de conflictivitat a la CCMA, el de l'ERO que es va destapar justament per la filtració dels sous de la plantilla i el càlcul de les indemnitzacions per acomiadament.\nEn la compareixença la nova presidenta del consell de la CCMA ha respost les preguntes sobre aquest tema que han fet diputats de Junts pel sí, CSQP i la CUP. Llorach ha afirmat que mantindran la demanda i s'ha referit als comunicats dels dos Comitès d'empresa del 2012, que reclamaven que s'investigués a fons la filtració, obviant que avui 1.340 firmes dels treballadors, més els Comitès d'empresa, els Consells professionals i totes les seccions sindicals de la CCMA estan demanant al Consell de la Corporació el desistiment de la demanda de 7 anys de presó, que seria un gest d'humanitat amb l'acusat i representaria la fi del clima de confrontació dels darrers anys amb la plantilla.\nPels representants dels treballadors ha estat decebedor comprovar que no s'han canviat les formes i que la petició gairebé unànime de la plantilla, reclamada també per diversos grups parlamentaris, hagi estat desatesa.\nDimarts que ve, 9 d'abril, el Comitè de TV3 es reunirà amb Núria Llorach per tractar el tema, i aquesta pot ser una nova oportunitat perquè la CCMA recapaciti i es pugui obrir una nova etapa en les relacions laborals a TV3 i a Catalunya Ràdio\nPublicat per Comitè Empresa TV3 a 19:03\nAquest dijous s’acaba la recollida de firmes per reclamar a la CCMA el desistiment de la demanda contra el company de TV3 suposadament relacionat amb la filtració de 2012 de sous i de l’ERO.\nHem aconseguit més de 1300 firmes dels treballadors de TV3 i Cat Ràdio que lliurarem al Parlament a l'inici de la Comissió de control d'aquest divendres.\nUn grup de membres dels comitès d’empresa de TV3 i Cat Ràdio, amb les germanes del company amenaçat amb la pena de 7 anys de presó, assistirem a la sessió de control en la qual diputats de diferents grups faran preguntes relacionades amb la nostra petició de retirada de la demanda.\nEs podrà seguir la sessió en directe a la web del Parlament de Catalunya, a partir de les 10 del matí demà divendres 15 d’abril: http://www.parlament.cat/web/canal-parlament/index.html.\nREUNIÓ AMB NÚRIA LLORACH, PRESIDENTA DEL CONSELL DE LA CCMA\nDimarts 19 els Comitès d’Empresa de TV3 i Catalunya Ràdio ens reunirem amb la nova presidenta del Consell de la CCMA, Núria Llorach.\nEls comitès vàrem expressar al president sortint la nostra solidaritat en el tràngol de malaltia que està passant, i vam demanar a la nova presidenta una trobada per parlar dels temes urgents que ens cal tractar.\nEn aquesta etapa que comença, la nova presidenta té l’oportunitat d’iniciar el seu mandat amb un gest clar de fi d'hostilitat amb la plantilla i esperem que la CCMA retiri la demanda de 7 anys de presó contra el company.\nPublicat per Comitè Empresa TV3 a 20:14\nLa comissió del Pla d’Igualtat del Comitè d’empresa t’anima a participar en l’enquesta que figura al Portal intern, a la dreta. L’últim dia per fer-ho és diumenge 17 d’abril del 2016.\nNecessitem la teva opinió per conèixer la percepció d’igualtat de drets i oportunitats a l’empresa entre homes i dones i per tenir arguments suficients per defensar-los. El Pla d’Igualtat té rang de Conveni i la comissió que en farà el seguiment és una comissió viva on podem anar negociant segons les millores que entre tota la plantilla puguem pensar i decidir. Per aconseguir-ho només et demanem menys de 5 minuts per respondre l' enquesta.\nPer llei l’enquesta ha de ser anònima, i això està garantit.\nTotes i tots podem decidir i col·laborar a garantir la IGUALTAT DE DRETS I OPORTUNITATS entre les treballadores i els treballadors de la CCMA S.A.\nAgrairem la teva participació, i us anirem informant.\nComissió Pla d’Igualtat del Comitè, formada per:\nNúria Gómez, Frederic Pérez, Montse Ortega, Joan Miquel Enguix, Iolanda Blanco, Ramon Espuny, Èdgar Planas i Pilar Martin\nPublicat per Comitè Empresa TV3 a 9:12


I Grappoli Serralunga d'Alba Itàlia - Ofertes d'hotels amb els MILLORS DESCOMPTES EN LÍNIA\nBorgata Parafada 5, Serralunga d'Alba, Serralunga d'Alba, Itàlia, 12050 - Veure al mapa\n"Awesome views from the window and balcony of the Serralunga..."\nSituat en el cor de Serralunga Dalba, I Grappoli és un lloc ideal des d'on descobrir Serralunga d'Alba. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nI Grappoli ofereix un servei impecable i compleix amb totes les exigències dels més experimentats viatgers. Mentres estan allotjats en aquestes meravelloses instal.lacions, els clients poden gaudir de Wi-Fi gratuït en totes les habitacions, instal.lacions per a minusvàl.lids, magatzem d'equipatge, aparcament de cotxes, servei d'habitacions.\nA més, totes les habitacions ofereixen una gran varietat de comoditats com ara aire condicionat, calefacció, escriptori, mini bar, balcó/terrassa per satisfer els clients més exigents. Durant el dia podeu gaudir de l'atmòsfera relaxant de solàrium, parc infantil, jardí. I Grappoli és un lloc ideal d'estada pels viatgers que busquin encant, comfort i facilitat a Serralunga d'Alba.\nCal que informeu el I Grappoli de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.


Animat mercadet de segona mà a sa Coma | card.cat\nAnimat mercadet de segona mà a sa Coma\nPublicat el 20 d'abril de 2015 per Magdalena Ordinas\nEl passat diumenge dia 19, al costat del talaiot de Na Pol de sa Coma, es va celebrar per primera vegada un mercadet de segona mà. L’ajuntament va encertar amb la ubicació elegida ja que no va interferir el tràfic i a més al costat hi ha una zona d’aparcament.\nNombrosos veïns s’animaren a muntar les seves paradetes i la venda va ser molt variada: mobles, roba, joguines, objectes de decoració, i fins i tot sac de terra i fertilitzant. Les alumnes de dansa de na Maria Durán aprofitaren l’ocasió i a més de roba muntaren un paredeta de tapes i dolços que va ser un èxit de vendes. Les padrines que des de ben dematí elaboraren els dolços per ajudar a les nétes a recaptar doblers pel seu viatge d’estudis.\nAquest article s'ha catalogat com a Local, Sa Costa i s'ha etiquetat amb Mercadet de segona mà per Magdalena Ordinas. Afegeix a les adreces d'interès l'enllaç.


Seguretat viària en temps d’alerta sanitària. – Ajuntagent\nSeguretat viària en temps d’alerta sanitària.\nA dia de publicació del present post, la totalitat de la ciutadania seguim vivint immersos dins l’estat d’alarma que el Govern estatal va decretar a mitjans del mes de març.\nAmb l’inici de les fases de desescalada i desconfinament, diversos sectors de la població ja poden fer ús novament de l’espai públic i natural, això si, en franjes diferenciades per temps, edats o espais.\nSón molt recents les imatges que, a través de les xarxes socials, TV o premsa, ens han arribat sobre espais massificats amb gent passejant amb o sense nens, amb o sense gos, fent esport o dirigint-se al seu lloc de treball o tornant d’aquest en vehicle a motor, bicicleta o patinet.\nSón imatges que, de vegades, ens poden esgarrifar per la incoherencia, irresponsabilitat o insolidaritat d’algunes persones en trobar algunes de les seves actituds en clara contradicció amb les actuals mesures de seguretat personal en l’àmbit sanitari. No és menys cert que, a part d’aquestes mesures, i a l’hora de tornar a deambular per la via pública, hem de retrobar-nos amb algunes altres mesures de seguretat i autoprotecció que durant el periode de confinament hermètic han pogut quedar una mica en l’oblit o en desconsideració per part d’algunes persones. Ens estem referint a la seguretat viària i el respecte a les seves normes, les quals haurem de reincorporar a la nostra quotidianitat en el moment en que trepitjem la via pública.\nPer tant, si ets CONDUCTOR i t’has de desplaçar per alguns dels supòsits excepcionals recollits pel Real Decret 263/2020:\n-Ajusta la velocitat a les condicions de la via i la senyalització existent. Encara que trobis els carrers i carreteres amb escassa afluencia de trànsit, no vol dir que puguis accelerar i posar en risc la teva seguretat o la de tercers. Recorda que la normativa sobre seguretat viària continua en vigor i està present mentre conviu amb l’actual estat d’alarma .\n-Si has de conduir, no incorporis al teu organisme substàncies toxiques, estupefants o medicaments incompatibles amb la conducció, així com begudes alcohòliques .\n-Si circules en bicicleta o patinet elèctric, recorda que Sant Boi ha aprovat recentment nova normativa sobre la circulació d’aquest tipus de vehicles. En patinet elèctric que desenvolupin una velocitat entre els 6 i els 25 Kms/h, hauràs de circular pels carrils bici o per la calçada de les vies 30, degudament senyalitzades amb iluminació davantera i posterior si ho fas de nit. Només podràs accedir a les voreres que compleixin els requisits publicats a l’Ordenança de referencia. Les bicicletes hauran de circular sempre per la calçada i MAI podrán accedir a les voreres.\n-Augmenta l’atenció i prudència en hores de sortida de persones a la via pública en previsió d’incidents o atropellaments.\nSi ets un VIANANT:\n-Recorda seguir les normes de seguretat viària, a part de les mesures sanitàries. No confiïs en que no passarà cap vehicle i espera per travessar el carrer a la fase verda del semàfor peatonal. En vies sense regulació de pas per semàfor, busca el pas de vianants i comprova la inexistència de trànsit a prop abans de travessar o, cas de existir-hi, vigila la reacció del conductor/a abans de seguir caminant.\n–Si acompanyes un menor, agafa’l de la mà per travessar calçades i tingues en compte que normalment la canalla actua per simulació (així veuen, així actúen).\n-No envaeixis els carrils bici o calçades per passejar. Són zones restringides a la circulació de bicicletes, vehicles de mobilitat personal (VMP) o vehicles a motor. Evitarem atropellaments i accidents.\nAquestes i altres mesures més, van encaminades a l’eliminació de riscos personals i evitació d’accidents, de tal manera que no haguem que patir lesions que comportin un increment del volum d’assistències innecesàries als centres médics o hospitalaris.\nAutor Xavi Martínez. Equip d'Educació Viària de la Policia Local Publicat el 4 maig, 2020\n2 respostes a «Seguretat viària en temps d’alerta sanitària.»\nImmaculada Planell ha dit:\n8 maig, 2020 a les 12:19 pm\nMolt interessant la informació.\n8 maig, 2020 a les 12:38 pm\nMoltes gràcies pel teu comentari Immaculada.\nHem tractat de recordar mesures d’autoprotecció en evitació de sinistres per omissió en l’adopció d’aquestes o distraccions, p.ex.\nRespon a Javier Martínez. Equip d'Educació Viària de la Policia Local Cancel·la les respostes


Valls renova Colau com a alcaldessa per barrar el pas a Maragall (Jordi Mumbrú)\nValls renova Colau com a alcaldessa per barrar el pas a Maragall\n2 min. 23/12/2019 00:00\n987x555 Ada Colau revalida el càrrec d’alcaldessa de Barcelona després d’un pacte amb el PSC i d’acceptar els vots que li brindava la formació de Manuel Valls.Aquesta imatge de Colau amb la vara d’alcaldessa i Valls al fons aplaudint va ser intuïda dies abans a la secció de fotografia de l’ARA. El nostre fotoperiodista es va situar en l’angle adequat per captar la imatge si succeïa. I, com seguint un guió, en el moment precís, el líder de Cs es va posar dret per donar-nos la imatge de la jornada\nAda Colau revalida el càrrec d’alcaldessa de Barcelona després d’un pacte amb el PSC i d’acceptar els vots que li brindava la formació de Manuel Valls.Aquesta imatge de Colau amb la vara d’alcaldessa i Valls al fons aplaudint va ser intuïda dies abans a la secció de fotografia de l’ARA. El nostre fotoperiodista es va situar en l’angle adequat per captar la imatge si succeïa. I, com seguint un guió, en el moment precís, el líder de Cs es va posar dret per donar-nos la imatge de la jornada / PERE VIRGILI (15 de juny del 2019)\nLa llista més votada a les eleccions municipals del mes de maig va ser la d’ERC, però una jugada inesperada va acabar donant l’alcaldia a Ada Colau. Per primera vegada en la història de la ciutat, l’alcalde no és el més votat pels barcelonins, sinó el més votat pel ple. El responsable d’aquesta operació va ser Manuel Valls, amb l’argument que qualsevol opció és millor que la independentista: “La prioritat és evitar que Barcelona sigui la palanca de l’independentisme”, va justificar. I Colau -no sense polèmiques- va acceptar el seu suport i va formar govern juntament amb el PSC. “No hem de renunciar a governar”, va dir i va defensar que cal “continuar les polítiques que han començat durant el primer mandat i que necessiten un segon mandat” per ser efectives. Aquesta afirmació fa temps que se sent a l’Ajuntament: quatre anys no són prou per poder desenvolupar l’acció de govern. Així que, per poder valorar de manera acurada el pas d’Ada Colau per l’Ajuntament de Barcelona, caldrà esperar que desenvolupi aquest segon mandat. Sense cap mena de dubte, un dels aspectes en què més se la juga l’alcaldessa és en les polítiques d’habitatge, que molts barcelonins consideren el seu principal problema. La seva arribada -cal recordar que venia de la Plataforma d’Afectats per la Hipoteca- no ha reduït els problemes d’accés a l’habitatge, i els desnonaments es continuen produint, sense pietat: famílies senceres, gent gran o persones malaltes... Aquest fenomen també ha despertat la consciència de molta gent i ha permès veure una de les millors cares d’aquesta ciutat: la solidaritat veïnal.


El congrés de serveis lingüístics Convit analitza la relació entre llengua i migracions - Xarxa Vives d'Universitats\nEl congrés de serveis lingüístics Convit analitza la relació entre llengua i migracions\nCastelló de la Plana, Barcelona, Palma.- 24.03.2011.- Els dies 24 i 25 de març, el Teatre Bartrina de Reus va acollir el Convit, 2n Congrés de Serveis Lingüístics de Territoris de Parla Catalana, adreçat a professionals de la llengua d’arreu dels Països Catalans. El congrés s’ha pogut seguir en directe. En l’acte inaugural ha intervingut el rector de la Universitat Rovira i Virgili, Francesc Xavier Grau, en representació de la Xarxa Vives d’Universitats, que participa en l’organització del congrés.\nDurant la seua intervenció, Francesc Xavier Grau ha felicitat l’Ajuntament de Reus, ciutat que acull l’esdeveniment i ha expressat la «satisfacció» de la Xarxa Vives i de la URV per poder col·laborar en l’organització d’aquesta segona edició del Convit. Grau ha recordat la «intensa tasca en comú» que es realitza a la regió Vives per la promoció del català, palesa amb el treball de la Comissió de Llengua de la Xarxa i ha considerat que «aquesta segona edició del congrés és una gran oportunitat per intercanviar experiències i per obrir nous camins que ens ajuden a avançar en la promoció del català». A més de la intervenció del rector de la URV, l’acte inaugural també ha comptat amb la participació d’Yvonne Griley, directora general de Política Lingüística de la Generalitat de Catalunya i presidenta del Consorci de Normalització Lingüística; Jaume Roure, regidor de l’Ajuntament de Perpinyà; Isaac Sanromà, president de la Cambra de Comerç de Reus; Jordi Mariner, delegat a Eivissa i Formentera de la Direcció General de Política Lingüística del Govern de les Illes Balears; Joan Manuel Sabanza, diputat de la Diputació de Tarragona; Susanna Vela, ministra d’Educació i Cultura d’Andorra; Lluís Miquel Pérez, alcalde de Reus, entre altres.\nEn aquesta segona edició, el Convit analitza les relacions entre llengua i immigració, d’una banda, i llengua i empresa, de l’altra. L’objectiu d’aquesta trobada és compartir experiències i inquietuds, i proposar eines i estratègies que permetin l’adequació al nou context social i que responguin a les necessitats presents i futures. Així doncs, el primer dia del Convit té lloc una sessió de matí sobre llengua i immigració que compta amb la ponència «Immigració internacional, diversitat cultural i llengua» d’Andreu Domingo, subdirector del Centre d’Estudis Demogràfics de la Universitat Autònoma de Barcelona (UAB) i la taula rodona «Integració lingüística reeixida». A la sessió de vesprada es realitza la ponència «Comunicació i empresa: reptes de futur» a càrrec de Josep M. Canyelles, promotor de Responsabilitat Global, i Eduard Prats, director general del Campus ESIC Barcelona. A continuació té lloc una taula rodona que té per títol «El català ven». La sessió de vesprada conclou amb la presentació d’experiències de les empreses concessionàries de serveis públics. Durant el segon dia, te lloc la taula rodona «Llengua, immigració i empresa als territoris de parla catalana». A continuació es realitza una sessió de pòsters i s’expressen les conclusions del Congrés. En finalitzar es fan diverses activitats complementàries que poden realitzar les persones que prèviament hàgen fet la reserva, com ara una visita guiada al Gaudí Centre o a l’exposició «Ara toca festa».


EUPV demana diàleg amb els afectats de la Xylella del Valle del Castell de Guadalest – EUPV\nHome/Noticies/EUPV demana diàleg amb els afectats de la Xylella del Valle del Castell de Guadalest\nEUPV demana diàleg amb els afectats de la Xylella del Valle del Castell de Guadalest\nLa diputada Raquel Pérez va mantenir una trobada amb Carmen Solbes Regidora d’Agricultura de Benimantell, Felipe Miralles Alcalde de Benimantell, Teresa Alemany representant de l’Associació Agrària de Joves Agricultors d’Alacant (ASAJA) en L’Alcoia, El Comtat i La Marina, a més de nombrosos agricultors afectats per la greu malaltia de la Xylella Fastidiosa que mata tant a l’olivera com a l’ametler, on li van informar sobre la difícil situació en la qual es troben actualment i que s’estén ja a 3 Comarques, 18 municipis i a més de 150 propietaris de cultiu.\nDes que es van detectar els primers focus al juliol de 2017, els veïns de les localitats reconeixen tenir un profund desconeixement sobre les mesures que s’estan adoptant i l’evolució en la presa de decisions sobre l’aplicació en els protocols fitosanitaris.\nEls afectats indiquen que s’adopten mesures urgents d’eradicació sense el consentiment dels agricultors propietaris dels terrenys, i entenen que les decisions de la Conselleria podrien ser admissibles si fóra aïllada o aillable a un focus, però no seria admissible en el cas de ser generalitzada focus a focus, doncs portaria una desertificació de la zona i notables danys econòmics i patrimonials per als afectats directament i, l’esquilmació en el teixit forestal, amb els greus efectes paisatgístics i mediambientals que açò suposaria.\nTambé incideixen que segons els estudis científics s’acredita que para aquest bacteri no existeixen encara mètodes de control efectius per a controlar les malalties que causa en el material vegetal i que l’eradicació solament és operativa en un brot inicial molt localitzat; mentre que és poc probable que aquesta eradicació siga efectiva una vegada que s’ha establit un àrea, a causa de l’àmplia gamma de plantes hoste i d’insectes vectors que posseeix.\nL’article 7 de la Decisió d’Execució (UE) 2015/789, de la Comissió, de 18 de maig de 2015, sobre mesures per a evitar la introducció i propagació dins de la Unió de Xylella Fastidiosa, disposa que “l’organisme oficial competent de l’Estat Membre interessat podrà decidir aplicar mesures de contenció”; pel que no són necessàries mesures d’eradicació excessivament dràstiques i lesives com les imposades.\nSegons el programa Nacional per a l’Aplicació de la Normativa Fitosanitària, dins del Pla de Contingència de la Xylella Fastidiosa del Ministeri d’Agricultura, Pesca, Alimentació i Medi Ambient, són suficients mesures de contenció. No obstant açò, el Pla de Contingència de la Generalitat Valenciana està prenent mesurades d’eradicació, malgrat les demandes dels agricultors.\nPer tant, segons els propis agricultors, no són necessàries mesures d’eradicació total ja que el bacteri solament és possible eradicar-la quan el cultiu s’haja realitzat de forma protegida, de manera que es puga excloure la presència del vector, i a més, quan es demostre que l’origen de la infecció ha sigut la introducció en la zona de vegetals infectats que en la zona no estava present abans.\nLa diputada Raquel Pérez qualifica les mesures adoptades per a atallar el greu problema de la Xylella com un “assalt institucional”. Sense cap tipus d’informació o consentiment dels agricultors propietaris dels terrens afectats, la maquinària ha entrat en els terrenys arrancant i triturant in situ els arbres afectats. Quan s’haurien d’haver analitzat i estudiat les diferents possibilitats que existeixen per a la contenció de la plaga, tal com actualment es realitza a Balears. A més de proporcionar una alternativa per als agricultors, que veuen com la seua producció ha sigut arrasada amb l’enorme impacte econòmic que açò suposa, estudiant així una sèrie d’indemnitzacions per tot açò.\nA més la diputada d’esquerres assegura que les amenaces rebudes per part de la Conselleria d’Agricultura i Medi Ambient són “totalment desproporcionades”. En la resolució enviada als agricultors afectats, se’ls dóna un termini de 15 dies “per a arrancar i destruir in situ el material vegetal afectat, així com realitzar tractaments insecticides contra els possibles vectors de Xylella fastidiosa i contra les plantes que puguen albergar-los”. L’incompliment d’aquestes mesures podria suposar una sanció d’entre 120.001 i 3 milions d’euros. Els agricultors, d’aquesta manera, tenen poques alternatives entre l’eradicació total de la seua producció o afrontar una multa de la qual són incapaces d’assumir.


El Museu de l'Arròs amplia fins a final d'any les rutes guiades gratuïtes per l'Albufera | Valencia Extra\nEl Museu de l’Arròs prolongarà les seues rutes guiades gratuïtes per l’Albufera durant els diumenges dels mesos de setembre, octubre i novembre. La iniciativa, posada en marxa al maig davant les dificultats per a desenvolupar activitats didàctiques dins de les seues instal·lacions per la crisi sanitària de la Covid-19, s’amplia així fins a final d’any.\nL’objectiu és donar a conéixer el cultiu de l’arròs al Parc Natural de l’Albufera, un ecosistema íntimament lligat a aquest cereal, prenent com a fil conductor la flora, la fauna i el patrimoni arquitectònic de la marjal, explica l’Ajuntament de València en un comunicat.\nLa regidora de Patrimoni i Recursos Culturals, Glòria Tello, ha destacat que “la COVID-19 ha obligat els museus a reinventar-se i a traspassar les parets dels seus edificis, amb propostes com aquesta del Museu de l’Arròs, que estan tenint gran acolliment”.\nEnfront de la complicació per a dur a terme activitats didàctiques a l’interior del centre a causa de la pandèmia, el Museu de l’Arròs va decidir traslladar-les el mes de maig passat, una vegada finalitzat el confinament decretat per l’estat d’alarma, a l’entorn del Parc Natural de l’Albufera, un ecosistema íntimament lligat al cultiu de l’arròs.\nDes de llavors, l’espai museístic, situat al carrer Rosari, organitza rutes guiades gratuïtes els diumenges amb l’objectiu de difondre la cultura associada a aquest producte típic de la cultura valenciana, sempre respectant les mesures sanitàries vigents.\n“A l’inici de la desescalada, l’afluència de públic en els museus va descendir, la qual cosa va fer que calguera replantejar-se els canals a través dels quals acostar a la ciutadania la cultura i la riquesa d’aquests espais”, ha recordat la regidora Tello.\n“Les rutes per l’Albufera s’emmarquen en aquest context i estan tenint gran èxit, com demostren el fet que els grups de visitants es completen ràpidament”, ha assegurat.\nEl Museu de l’Arròs ha donat continuïtat a aquesta iniciativa desenvolupada després del confinament i ha ampliat els recorreguts per la marjal als mesos de setembre, octubre i novembre.\nHi ha tres modalitats: itineraris a peu per a conéixer la flora (els dies 20 de setembre, 18 d’octubre i 22 de novembre); passejos amb barca des d’on observar els ocells del parc (els dies 27 de setembre, 25 d’octubre i 29 de novembre), i rutes amb bicicleta pel patrimoni arquitectònic que envolta el llac (els dies 6 de setembre, 4 d’octubre i 8 de novembre).\nLes persones interessades han d’inscriure’s prèviament en els grups, limitats a vint persones i, en el cas de les eixides ciclistes, portar la seua pròpia bicicleta.\nEn les excursions de temàtica botànica, una persona especialista va mostrant als visitants les plantes que normalment es troben a l’entorn de l’Albufera, ensenya a diferenciar-les i comenta els seus possibles usos com a aliment o remei per a malalties, al llarg d’un passeig d’uns tres quilòmetres.\nLa barca és el mitjà de desplaçament triat per a les jornades d’iniciació al reconeixement d’ocells que habitualment poblen la zona, guiades per un ornitòleg.\nRespecte a les eixides amb bici, d’uns 25 quilòmetres i una duració d’unes quatre hores, un expert va detallant les diverses construccions que han acompanyat al cultiu de l’arròs en els últims temps, la seua tipologia i usos.\nLa flora, la fauna i el paisatge arquitectònic serveixen així de fil vertebrador per a presentar el sistema de reg de l’Albufera, el cicle del cultiu de l’arròs, les diferents varietats d’aquest cereal o les zones dels tancats.\nEl Museu de l’Arròs es troba en el barri del Cabanyal de València, en un antic molí d’arròs construït a principis del segle XX. Després de la rehabilitació de l’edifici promoguda per l’Ajuntament i la restauració de l’antiga maquinària per part de la Universitat Politècnica, es pot observar el procés de tractament de l’arròs tal com s’abordava a principis de segle.\nLes activitats a l’aire lliure programades a causa de la Covid-19 permeten al visitant “gaudir del Parc Natural de l’Albufera, el seu paisatge i les tradicions que l’envolten, arrelades a la nostra cultura pels més de mil anys de cultiu de l’arròs a València”, ha indicat Tello.\nNo obstant això, el museu continua programant accions didàctiques al carrer Rosari, i els pròxims 11 d’octubre i 15 de novembre tindran lloc visites teatralitzades per a tots els públics.


Marc Puig Guàrdia - «Rakuten és dabuten!» | NacióDigital\n«El panorama del patrocinador del Barça dibuixa una trajectòria molt ambiciosa i tremendament potent, però alhora erràtica»\nper Marc Puig Guàrdia, 14 de novembre de 2018 a les 11:30 |\nAvui faré una cosa que sovint critico: jutjar una estratègia de màrqueting o de comunicació, quan s'és un observador extern, i per tant sense saber del cert els objectius de l'empresa. Però en aquest cas, hi he donat unes quantes voltes, ho he comentat amb força gent i les respostes són força sorprenents.\nSegons informacions publicades als mitjans, Rakuten és l'espònsor de la samarreta del Barça pel període 2017-2021. Cada any paga al club la bonica xifra de 55 milions d’euros, més 1,5 milions per cada Lliga i 5 per cada Champions guanyades. Com que a la xarxa trobo informacions contradictòries, el que es pot afirmar és que, si no és la samarreta més rendible del món, poc n'hi falta, en clara competència amb Manchester United (Chevrolet), Chelsea (Yokohama Rubber), Bayern (Deutsche Telekom) i Real Madrid (Fly Emirates). Enhorabona, Barça!\nLa relació de Rakuten amb el FC Barcelona va ser propiciada per un home que ja ha aportat molt al club, tant al terreny de joc com a fora: Gerard Piqué. El 2015 va organitzar un sopar d'estiu a San Francisco amb el senyor Hiroshi Mikitani -fundador i conseller delegat de Rakuten- i el President Bartomeu. Beneït sopar.\nPerò vejam, què és aquesta paraulota que aporta tant calés al Barça? "Rakuten és dabuten" deia una campanya a Espanya el 2015. Rakuten? Rakuten tu!, venen ganes de dir, segons com.\nPosem algunes dades de Rakuten sobre la taula: al 2012 l'empresa va aterrar a Espanya amb l'adquisició de Wuaki.tv (ara Rakuten TV), l’empresa de Jacint Roca, que segueix sent-ne l'home de referència. El 2014 va reforçar l’equip de màrqueting a Espanya i va fer pública l'estratègia d’ajudar les pimes a rendibilitzar el seu negoci on line. El 2016 Rakuten va anunciar sorprenentment que procedia a un replegament estructural a Espanya, Regne Unit i Àustria, i que es volia concentrar a França i Alemanya. Però això es produïa en paral·lel a una "febre inversora" de Rakuten a Espanya, que la va dur a entrar a l'accionariat de Cabify (2015) i de Glovo (2017).\nFa estona que en parlem però realment seguim sense definir què és Rakuten o a què es dedica. Està clar que inverteix molts diners en màrqueting i comunicació, però almenys a Catalunya, el país del Barça, on inverteix una fortuna, alguna cosa grinyola: poca gent sap què carai ven Rakuten.\nQuè carai és, de fet. Per tant, com que és difícil associar el nom a un servei concret, us en faig una definició: A Rakuten se la descriu com a "gegant japonès de comerç electrònic", té més 90 milions d’usuaris al Japó i 1.200 milions arreu del món. Opera en 29 països, genera gairebé 7.000 milions d’euros d’ingressos i té prop de 14.000 empleats. Al Japó, el seu principal mercat, té tres àrees d’activitat: entreteniment (llibres, cinema, missatgeria instantània), comerç electrònic i serveis financers. A Europa té la divisió de continguts digitals amb seu a Barcelona, una divisió de comerç electrònic amb seu a Berlín, i d'altres negocis, com el comerç electrònic Priceminister i una divisió de logística a Francia.\nEn una ferotge competència amb Amazon, les estratègies i aliances a diversos continents semblen una partida d'escacs o un partit de la màxima on els moviments de cada equip intenten trobar forats en l’estructura de joc del contrari. Fa pocs mesos Rakuten ha adquirit una empresa d’assegurances generals (330 milions d'euros) que s'emmarca en una estratègia de diversificació i "una expansió contínua del seu ecosistema" i ha anunciat l’entrada en sectors com el lloguer d'habitatges particulars, la venda en línia de comestibles o l’entrega de mercaderies per dron… és a dir, almenys de moment, en comptes de fer estratègies publicitàries contundents de producte o de marca, lliura una batalla sagnant però silenciosa per apoderar-se de sectors abans que la competència se'ls l’apropiï i domini totalment el terreny de joc.\nUn parell d'exemples, d’entre molts que podríem trobar: el 2014 Rakuten va adquirir l’empresa de missatgeria instantània Viber per 900 milions de dòlars per competir amb Amazon i Line. I només fa un mesos va protagonitzar un nou episodi, una nova aliança estratègica de gegants. Es va associar amb Walmart, la principal cadena d’hipermercats mundial, per oferir un servei de lliurament d'aliments a domicili al Japó. Sembla el primer pas d'una aliança que promet anar a més per desafiar l'expansió d'Amazon, ja que aquesta va aterrar a les botigues físiques el 2017 en adquirir la cadena Whole Foods -el major venedor d’aliments orgànics d'Estats Units. La jugada no tan sols expressa doncs l’aferrissada rivalitat entre Walmart i Whole Foods, sinó també entre Rakuten i Amazon aterrant a les botigues físiques.\nEvidentment Rakuten és un gegant. Però com s'explica l'astronòmica inversió a can Barça? El 2017, Jacint Roca va manifestar que l'acord amb el Barça suposava el tret de sortida per portar a Europa tot l'ecosistema que Rakuten ha creat al Japó. I anunciava una gran notícia per a la capital de Catalunya: "La companyia està buscant la que ha de ser una seu emblemàtica a la ciutat, en la que hi podrien treballar de 500 a 1.000 persones".\nI concretament, sobre la samarreta del Barça, Jacint Roca va explicar que, per a Rakuten, aquest patrocini té tres motivacions: la repercussió mediàtica, la promoció de valors similars ("el Barça potencia els joves a la Masia, nosaltres promovem el teixit local, volem ajudar les pimes a arribar al món d'internet", "igual que Barcelona és més que un club, Rakuten és més que una empresa, som una comunitat” diu Mikitami a la seva web), i Rakuten significa optimisme en japonès "igual que en el futbol no es tracta només de guanyar, sinó de divertir-se".\nPotser sí... no entraré a comentar els punts. De tota manera, no està malament la quantitat d’explicacions que cal donar per començar a entendre què és Rakuten i com es justifica la inversió a can Barça. Però la informació existeix, ja que tot ho he tret resseguint links molt diversos a la xarxa. És a dir que, bé sigui per l'import mastodòntic de les seves inversions, o bé per una bona gestió de la comunicació no publicitària, la xarxa en va plena. Llavors, què és el que falla?\nEl panorama dibuixa una trajectòria molt ambiciosa i tremendament potent, però alhora erràtica. Si tenim en compte que Rakuten juga a primera divisió, amb una estratègia planetària, potser té lògica. Però, i aquest és el punt que com a observador em xoca, no sembla que les inversions publicitàries, tant de producte i serveis com de branding -la construcció de la marca- estiguin oferint un resultat com els que hom podria esperar d'unes operacions tan descomunals. Segurament el que queda encara per resoldre és un problema d'arquitectura de marques. O bé és que hi ha un desequilibri entre la inversió en imatge de marca i la inversió en publicitat de serveis (que s'anomenin Rakuten) de manera que es fa difícil associar-la a coses concretes.\nPotser d'aquí a un temps, tot prendrà sentit. Però ara per ara, feu la prova: en el vostre entorn quanta gent sap què carai és Rakuten?


Jornada Internacional Galápagos: Obert el termini de presentació de ponències - Casa Amèrica Catalunya\nJornada Internacional Galápagos: Obert el termini de presentació de ponències\nEl proper 28 de setembre se celebra a Casa Amèrica Catalunya la Jornada Internacional Galápagos, Cultura i Comunitat, amb la presentació d'experiències de projectes de desenvolupament social i cultural realitzats per la comunitat nacional i internacional a les Illes Galápagos, Equador.\nEs convida a participar a aquelles organitzacions públiques, privades, organitzacions no governamentals, acadèmia i societat civil, que hagin promogut el desenvolupament social a les illes Galápagos en els últims deu anys. El termini per presentar les comunicacions estarà obert fins el 17 de juliol de l'2017.\nDurant la jornada del dijous 28 de setembre, hi haurà espai per a conferències, fòrum de cooperació i networking. El dia següent, divendres 29 de setembre, es projectarà en una sala de cinema de Barcelona la pel·lícula The Galapagos Affair: Satan Came to Eden (2013, 120'), que a més d'exposar la bellesa natural de l'arxipèlag, parla de la història humana a Galápagos.\nLa Jornada internacional està organitzada pel grup de recerca TUDISTAR de la Universitat Autònoma de Barcelona, amb col·laboració del Consolat de l'Equador a Barcelona i el suport de Casa Amèrica Catalunya. En aquest esdeveniment, s'espera la participació activa de tots els assistents i la generació de múltiples sinergies per a projectes futurs de col·laboració a les illes Galápagos.\n--Més informació d'inscripcions i participació aquí.\n--Correu electrònic: tudistar@uab.cat\n--Fotografia: Direcció del Parc Nacional Galápagos